**Ministerul Mediului, Apelor și Pădurilor**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

 judeŢul BrĂila

**AUGUST**

**2020**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii august 2020, pe puncte de prelevare, sunt prezentate în tabelul de mai jos :

|  |  |  |
| --- | --- | --- |
| Nr. crt. | Punct de monitorizare | **PULBERI SEDIMENTABILE** **CMA = 17 g/m2/lună**  |
| Concentraţia medie lunară | Concentraţia medie pe luna anterioară | **Tendinţamediei** |
| 1. | Sediu APM | 4,15 | 6,74 | 0,62 |
| 2. | Uzina de apă Brăila | 3,82 | 16,55 | 0,23 |
| 3. | Str. Gen. Gh. Avramescu | 5,55 | 13,37 | 0,42 |
| 4. | Staţia Nord  | 4,54 | 2,50 | 1,81 |
| 5. | S.C. Hercules S.A. | 3,82 | 8,06 | 0,47 |
| 6. | Calea Galaţi | 6,68 | 6,41 | 1,04 |
| 7. | Primăria Brăila | 3,00 | 4,33 | 0,93 |
| 8. | Cazasu | 4,86 | 4,74 | 1,02 |
| 9. | Termocentrala Chiscani | 5,56 | 5,23 | 1,06 |
| 10. | Vărsătura | 16,73 | 16,94 | 0,98 |

 În luna august 2020, nu s-au înregistrat depășiri ale concentrației maxime admise la indicatorul pulberi sedimentabile.

#  Capitolul 2

# 2. REŢEAUA DE URMĂRIRE A PRECIPITAŢIILOR ATMOSFERICE

Această reţea are ca obiectiv numai monitorizarea calității aerului și nu este reprezentativă pentru date meteorologice. Este formată din 5 puncte de recoltare a probelor, amplasate la Sediul APM Brăila, în incinta stației automate de măsurare a radioactivității factorilor de mediu și în incinta stațiilor automate de măsurarea calității aerului astfel:

* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

 Pentru monitorizarea calității aerului, în luna august 2020, din cele cinci puncte de prelevare, s-a măsurat și determinat o cantitate medie lunară de 5,02 l/mp.

 Precipitațiile căzute nu au fost acide, valorile pH-ului situându-se în intervalul 6,87 – 7,23 u pH.

**2.1. REȚEAUA DE URMĂRIRE A CALITĂȚII APELOR DE SUPRAFAȚĂ**

Evaluarea stării ecologice a apelor de suprafață se face pe corpuri de apă cu frecvență semestrială

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

 • de către operatorii economici, prin sistemele proprii de automonitorizare;

 • în cadrul laboratorului A.P.M - Brăila

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit în cursul lunii august 2020 rezultatele automonitorizării calităţii apelor uzate de la următorii agenţi economici:

* SC ”Lukoil Romania” SRL - Brăila
* SC ”Vard Brăila” SA - Brăila
* Compania de Utilități Publice ”Dunărea” Brăila pentru stațiile de epurare :
* Brăila
* Movila Miresii
* Făurei
* Însurăței

Față de concentrațiile maxime admise de Normativele și actele de reglementare existente s-au înregistrat depășiri ale indicatorilor monitorizați constatate în buletinele de analiză transmise de către ***Compania de Utilităţi Publice „ Dunărea” - Brăila***:

* la stația de epurare a municipiului Brăila : azotați (NO3-), azot total (Ntot) și fosfor total (Ptot);
* la staţia de epurare Movila Miresii : azot amoniacal (NH4+) ;
* la staţia de epurare Însurăței: azot total (Ntot), fosfor total (Ptot), substanțe extractibile în solvenți organici și detergenți sintetici biodegradabili.

**2.2.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

În luna august 2020, Laboratorul de Analiză a Calității Factorilor de Mediu din cadrul A.P.M Brăila a monitorizat agenţi economici ale căror ape rezultate din procesul tehnologic sunt deversate în canalizarea oraşului.

Prin monitorizarea indicatorilor menționați în autorizația de mediu nu s-au înregistrat depășiri ale valorilor limită impuse de legislația în vigoare.

# 2.3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în județul Brăila este monitorizată prin măsurători continue în cinci stații automate amplasate în zone reprezentative pentru tipurile de stații existente.

Poluanții monitorizați, metodele de măsurare, valorile limită, pragurile de alertă și de informare și criteriile de amplasare a punctelor de monitorizare sunt stabilite de legislația națională privind protecția atmosferei și sunt conforme cerințelor prevăzute de reglementările europene.Rezultatele înregistrate sunt raportate la valorile limită prevăzute de Legea 104/2011.

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul oraşului. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

 **Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane, localităţi unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

 **Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita  |
| BR1 | Trafic | SO2 | 6.34 | 29.94 | 4.65 | 714 | μg/m3 | 350 |
| NO | 4.09 | 10.74 | 3.54 | 718 | μg/m3 | 200 |
| NO2 | 5.9 | 18.33 | 2.95 | 718 | μg/m3 | 200 |
| NOx | 12.05 | 30.76 | 8.51 | 718 | μg/m3 | 30/an |
| CO | 0.06 | 0.52 | 0 | 714 | mg/m3 | 10 |
| Benzen | 0.79 | 3.7 | 0.35 | 736 | μg/m3 | 7 |
| PM10 nef. | 15.27 | 70.68 | 2.59 | 687 | μg/m3 | 50 |
| PM10 grv. | - | - | - | - | μg/m3 | 50 |
| BR2 | Urban | SO2 | 6.23 | 23.95 | 4.26 | 714 | μg/m3 | 350 |
| NO | 5.19 | 70.67 | 0.56 | 584 | μg/m3 | 200 |
| NO2 | 13.72 | 76.97 | 4.17 | 584 | μg/m3 | 200 |
| NOx | 21.51 | 182.54 | 10.64 | 584 | μg/m3 | 30/an |
| CO | 0.06 | 0.28 | 0.01 | 714 | mg/m3 | 10 |
| O3 | 73.88 | 123.54 | 18.53 | 714 | μg/m3 | 120 |
| Benzen | 0.79 | 2.37 | 0.49 | 730 | μg/m3 | 7 |
| PM10 nef. | 21.36 | 50.38 | 4.28 | 130 | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | - | - | - | - | μg/m3 | 25 |
| BR3 | Suburban | SO2 | 6.42 | 39.41 | 2.29 | 712 | μg/m3 | 350 |
| NO | 3.78 | 9.41 | 2.29 | 705 | μg/m3 | 200 |
| NO2 | 9.23 | 42.19 | 4.4 | 706 | μg/m3 | 200 |
| NOx | 14.91 | 49.47 | 9.24 | 705 | μg/m3 | 30/an |
| CO | 0.06 | 0.41 | 0.03 | 713 | mg/m3 | 10 |
| O3 | 71.17 | 114.15 | 17.52 | 335 | μg/m3 | 120 |
| Benzen | 0.68 | 14.1 | 0.13 | 116 | μg/m3 | 7 |
| PM10 nef. | 9.92 | 13.41 | 13.41 | 24 | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | 2.41 | 11.32 | 0.26 | 281 | μg/m3 | 350 |
| NO | 2.61 | 6.14 | 2.32 | 713 | μg/m3 | 200 |
| NO2 | 6.79 | 37.62 | 2.29 | 713 | μg/m3 | 200 |
| NOx | 10.72 | 45.53 | 6 | 713 | μg/m3 | 30/an |
| CO | 0.02 | 0.18 | 0 | 715 | mg/m3 | 10 |
| O3 | 70.68 | 124.3 | 7.29 | 351 | μg/m3 | 120 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 5.4 | 26.46 | 2.3 | 715 | μg/m3 | 350 |
| NO | 3.87 | 8.38 | 3.19 | 714 | μg/m3 | 200 |
| NO2 | 9 | 23.23 | 5.24 | 714 | μg/m3 | 200 |
| NOx | 14.82 | 33.77 | 10.71 | 714 | μg/m3 | 30/an |
| CO | 0.07 | 0.43 | 0.01 | 714 | mg/m3 | 10 |
| O3 | 62.36 | 101.11 | 18.7 | 715 | μg/m3 | 120 |
| Benzen | 1.69 | 9.35 | 0.97 | 733 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna august pentru SO2 s-au situat sub valorile limită admise.

Valorile înregistrate în luna august pentru NO2 s-au situat sub valorile limită zilnice admise de Legea 104/2011.

**Limita la 8 h=10 mg /mc**

Valorile înregistrate în luna august pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna august media orară a indicatorului ozon nu a depăşit pragul de informare de 180 μg/m3.

Pentru determinarea pulberilor în suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna august, la indicatorul PM10 (măsurat în sistem continuu) nu s-au efectuat măsurători având pompele Fox defecte.

În luna august, la indicatorul PM10 (măsurat în sistem gravimetric), nu s-au efectuat probe.

**Evoluţia indicelui general de calitatea aerului**

 Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monoxid de carbon (CO), pulberi în suspensie (PM 10).

Staţia BR - 1 TRAFIC adresa: Calea Galaţi nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Şoseaua Baldovineşti nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de staţiile automate din Reţeaua Naţională de Monitorizare a Calităţii Aerului

# CAPITOLUL 3

# REŢEAUA DE RADIOACTIVITATE

Valorile înregistrate în luna august 2020 la stația automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna august 2020, conform programului de monitorizare, s-au prelevat probe de sol de la Depozitul ecologic Tracon, recoltate pe două adâncimi 0 – 20 cm și 20 – 40 cm. In urma analizelor efectuate în laboratorul APM s-au constatat următoarele:

* Reacţia solului (pH-ul), în această lună, se încadrează în domeniul slab alcalin pentru toate probele monitorizate;
* Conţinutul total de săruri solubile (CTSS) nu prezintă depăşiri ale limitei impuse, solurile monitorizate intrând în categoria solurilor nesalinizate;
* Conţinutul în substanţă organică (Corg %) şi humus, prezintă valori specifice solurilor ușor poluate.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

Rezultatele măsurătorilor înregistrate în cursul lunii august 2020 sunt prezentate sintetic în tabelul de mai jos:

|  |  |  |
| --- | --- | --- |
| **Nr.crt** |  | **NIVEL DE ZGOMOT, dB (A)** |
| **PUNCT DE MĂSURARE** | **echivalent** | **Maxim admisibil** |
| **Stradă de categorie tehnică IV de deservire locală - lăţime 3m** |
| 1 | Orientului/Poliţie | 51,66 | 60 |
| 2 | Rubinelor/Univ. Brâncoveanu | 57,70 |
| **Stradă de categorie tehnică III de colectare - lăţime 7m** |
| 3 | Rahova/Scolilor | 53,84 | 65 |
| 4 | Chişinău/Grigore Alexandrescu | 63,68 |
| 5 | Rosiori/Scolilor | 60,40 |
| **Stradă de categorie tehnică II de legătură – lăţime 14m** |
| 6 | Centură - IDMS | 71,99 | 70 |
| 7 | Calea Galaţi (Pţa. Traian) | 67,47 |
| 8 | 1 Decembrie 1918/Griviţa | 68,61 |
| 9 | 1 Decembrie 1918/Dorobanţi | 67,57 |
| 10 | Comuna din Paris/Focşani | 68,27 |
| **Stradă de categorie tehnică I - lăţime 21m** |
| 11 | B-dul Dorobanţilor/Apollo | 71,23 | 85 |
| 12 | B-dul Independenţei - APM | 61,04 |
| 13 | Calea Călăraşi IAS-IMB | 73,86 |
| 14 | Calea Călăraşi/Dorobanţi | 71,84 |
| 15 | Calea Galaţi/Dorobanţi | 73,54 |
| 16 | Calea Călăraşi/B-dul Independenţei | 73,03 |
| 17 | Calea Călăraşi/ Griviţa | 72,64 |
| **Parcuri, zone de recreere, tratament medical şi balneoclimateric** |
| 18 | Parcul Grădina Mare | 48,22 | 45 |
| 19 | Parcul Monument | 49,75 |
| 20 | Faleza Dunării | 52,01 |
| 21 | Staţiunea Lacu - Sărat | 44,56 |
| 22 | Spitalul Sf. Spiridon | 55,62 |
|  **Incinte de şcoli, creşe, grădiniţe, spaţii de joacă** |
| 23 | Liceul Gh. M. Murgoci | 56,40 | 75 |
| 24 | Liceul N. Iorga | 48,15 |
| 25 | Liceul N. Bălcescu | 64,42 |
| 26 | Şcoala Generală nr. 7 | 46,28 |
| **Pieţe, spaţii comerciale, restaurante în aer liber** |
| 27 | Piaţa Concordia | 56,74 | 65 |
| 28 | Piaţa Halelor | 59,09 |
| 29 | Piaţa Radu Negru | 57,40 |
| 30 | Piaţa Microhala  | 58,96 |
| 31 | Terasa Aroma Caffe | 52,54 |
| 32 | Restaurant Swing | 50,56 |
| **Incinte industriale** |
| 33 | S.C. Promex S.A. | 52,26 | 65 |
| 34 | S.C. Farex S.A. | 52,98 |
| 35 | S.C. Laminoru S.A. | 54,06 |
| 36 | Şantierul naval VARD | 58,35 |
| **Parcaje auto** |
| 37 | Supermarket XXL | 57,43 | 70 |
| 38 | Supermarket Praktiker/Carrefour | 62,70 |
| **Zone rezidenţiale** |
| 39 | Teatrul Maria Filotti | 53,16 | 50 |
| 40 | Simion Bărnuțiu ( Penny XXL) | 52,22 |
| 41 | Cartier Hipodrom  | 45,58 |
| 42 | Faleza Dunării (Direcţia de Finanţe) | 50,79 |

În urma măsurătorilor efectuate s-au constatat următoarele depăşiri:

1. Pe străzile de categorie tehnică II, limita admisă de 70 dB a fost depășită cu 2,8% în punctul Centură - IDMS, datorită traficului rutier intens;
2. La limita exterioară a parcurilor, zonelor de recreere, tratament medical şi balneoclimateric, nivelul de zgomot echivalent depăşeşte limita admisă de 45 dB în 4 din cele 5 puncte expertizate. Cea mai mare valoare a nivelului de zgomot echivalent depăşeşte limita maximă admisă cu aproximativ 23,6% în punctul „Spitalul Sf. Spiridon”. Depăşirea se datorează traficului rutier intens existent în zonă.
3. În zonele rezidenţiale, aflate în vecinătatea unor străzi intens circulate sau în apropierea unor pieţe şi supermarketuri, s-au înregistrat depăşiri ale limitei admise de 50 dB, în 3 din cele 4 puncte expertizate. Valoarea maximă a fost înregistrată în punctul „Teatrul Maria Filotti”, punct în care limita maximă admisă a fost depăşită cu 6,3 %. Depăşirea se datorează traficului rutier aferent intersecției Piața Traian.

**CAPITOLUL 6**

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 5 documentaţii pentru emitere acte de reglementare, pentru care:
* s-au făcut observaţii în cadrul şedinţelor CIA, CAT și CSC
* s-au emis 5 puncte de vedere pentru:
* emiterea avizului de mediu pentru
* PUG UAT Galbenu care se suprapune în zona de sud-su est cu ariile naturale protejate partial suprapuse ROSPA0004 Balta Albă - Amara – Jirlău și ROSCI0005 Balta Albă-Amara-Jirlău-Lacul Sărat Câineni
* PUZ Stațiunea Câineni Băi- plan aflat în procedură de evaluare adecvată-etapa soluțiilor alternative, amplasamentul, fiind situat în perimetrul ariilor naturale protejate ROSPA0004 Balta Albă-Amara-Jirlău și ROSCI0005 Balta Albă-Amara-Jirlău-Lacul Sărat Câineni
* emiterea acordului de mediu pentru un proiect de modernizare străzi în municipiul Brăila
* situația reclamată de un operator autorizat pentru acvacultură în amenajarea piscicolă Batogu comuna Cireșu privind pierderile în producția piscicolă datorate păsărilor ihtiofage pentru care a solicitat plata unor despăgubiri.
* petiția depusă de o asociație de pescari cu privire la aplicarea Tigaridis ref termen valabilitate az pescuit
* S-au emis 4 autorizaţii în baza Ord. MMDD nr. 410/2008 *pentru aprobarea Procedurii de autorizare a activităţilor de recoltare, capturare şi/sau achiziţie şi/sau comercializare, pe teritoriul naţional sau la export, a florilor de mină, a fosilelor de plante şi fosilelor de animale vertebrate şi nevertebrate, precum şi a plantelor şi animalelor din flora şi, respectiv, fauna sălbatice şi a importului acestora,* pentru personae fizice, două pentru pescuit în fluvial Dunărea și două pentru vânătoare.
* S-au întocmit capitolele corespunzătoare domeniului din Rapoartele Fişa judeţului și Starea Mediului 2019.

**DOMENIUL SOL-SUBSOL**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat două documentaţii și s-au emis două puncte de vedere pentru:
* emiterea acordului de mediu pentru desfiintarea unei sonde sonde de gaz metan
* rapoartele de analiză a excavației în cadrul implementării unui proiect privind remedierea amplasamentului unui fost depozit de produse petroliere situat pe malul Fluviului Dunărea
* Pentru implementarea Legii nr. 74/2019 privind gestionarea siturilor potenţial contaminate şi a celor contaminate s-a continuat informarea și solicitarea documentelor prevăzute de lege pentru identificarea siturilor contaminate și potential contaminate, de la primării și operatori economici.
* S-a intocmit baza de date cu privire la siturile potential contaminate și contaminate din județul Brăila.
* S-au întocmit capitolele corespunzătoare domeniului din Rapoartele Fişa judeţului și Starea Mediului 2019.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 18 documentaţii pentru care:
* s-au făcut observaţii în cadrul şedinţelor CIA, CAT și CSC
* s-au emis 18 puncte de vedere pentru:
* emiterea avizului de mediu pentru
* PUG UAT Scorțaru Nou
* PUZ Stațiunea Câineni Băi
* PUG UAT Galbenu
* emiterea acordului de mediu pentru 6 proiecte referitoare la:
* modernizare străzi în municipiul Brăila
* construirea unei hale de producție și depozitare îngrășăminte chimice lichide pentru agricultură
* desfiintarea unei sonde sonde de gaz metan
* amenajarea unui teren multifuncțional în localitatea Baldovinești
* reabilitarea retelei de distributie gaze naturale în statiunea Lacu Sărat
* emiterea/revizuirea autorizației de mediu pentru:
* două stații de distribuție carburanți
* un abator de păsări
* un operator de salubritate cu activitate în orașul Ianca
* un operator care gestionează deșeuri din industria de foraj sonde
* patru operatori cu structuri de vânzare cu suprafaţă medie şi mare
* o crescătorie de păsări în sistem industrial
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
	+ fluxul deşeurilor;
	+ inventarul deșeurilor de ambalaje
	+ capitolele corespunzătoare domeniului din raportul lunar Fişa judeţului;
	+ operatori economici care desfășoară activități cu substanțe periculoase ca atare, în amestecuri sau în articole
	+ deșeuri de echipamente cu PCB
	+ depozite conforme
* S-a analizat versiunea a IV a Planului Județean de Gestionare a Deșeurilor pentru Județul Brăila 2020-2025 depusă de Consiliul Județean Brăila și aflat în procedura SEA
* S-au întocmit capitolele corespunzătoare domeniului din Rapoartele Fişa judeţului și Starea Mediului 2019.
* A fost validat şi aprobat 35 formulare pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG 1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 68 formulare de expediţie/transport substanţe periculoase.

# CAPITOLUL 8

**POLUĂRI ACCIDENTALE**

 În cursul lunii august 2020 la APM Brăila nu s-au raportat poluări accidentale.

 **Director executiv**

 **Ciprian CUZMIN**

Șef Serviciu Monitorizare și Laboratoare, Nicoleta ROADEVIN

Centralizat - Aurel BĂNUȚĂ